Diari Oficial de la Generalitat Valenciana


Sumari del DOGV 1206, del 20-12-1989 (1989/816003)

DECRET 180/1989, d'11 desembre, del Consell de la Generalitat Valenciana, pel qual es determina el calendari laboral d'aplicació en l'àmbit territorial de la Comunitat Valenciana per l'any 1990.
--------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1989/12/11/180/dof/vci/html**

### Dades del document

Número de DOGV
:   1206

Data del DOGV
:   20-12-1989

Secció del DOGV
:   DISPOSICIONS GENERALS

Número del document
:   1989/816003


Data del document
:   11-12-1989

Organisme emissor
:   Conselleria de Treball i Seguretat Social

Tipus de document
:   Decret

Decret 180/1989, d'11 de desembre, del Consell de la Generalitat Valenciana, pel qual es determina el calendari laboral d'aplicació en l'àmbit territorial de la Comunitat Valenciana per l'any 1990.  
L'article 45 del Reial Decret 2001/1983, de 28 de juliol, segons la redacció derivada del Reial Decret 1346/1989, de 3 de novembre, regula d'acord amb l'article 37 de l?Estatut dels Treballadors la determinació de les festes d'àmbit nacional que s'inclouran al calendari laboral de cada any, com a dies inhàbils a efectes laborals, retribuïts i no recuperables. Amb aqueix fi s'estableix en l'apartat dos un sistema mitjançant el qual no cal comptar amb festes que supliran les que coincidesquen amb diumenge, perquè el descans corresponent a aquestes es gaudirà el dilluns immediatament posterior.  
Així mateix, l'apartat tres de l?article 45 de l?esmentat Reial Decret 2001/1983 estableix la previsió per la qual les Comunitats Autònomes podran optar entre la celebració de la Festa de Sant Josep o la de Santiago Apòstol en llur corresponent territori, i a més podran substituir les festes indicades a l'apartat d) del número u d'aquest article per altres que, per tradició, els siguen pròpies.  
Per raó del que estableix la disposició invocada, s'ha jutjat escaient optar per la celebració del 19 de març (Festa de Sant Josep), i establir el dia 9 d'octubre (Dia de la Comunitat Valenciana) i el dia 6 de gener (Dia de Reis) com a festius per la seua gran significació i rellevància que tenen aquestes festes a la Comunitat Valenciana, en substitució de la festivitat del 12 d'abril (Dijous Sant).  
D'altra banda el Consell Valencià de Relacions Laborals en sessió de l'11 de desembre de 1989 acordà, per unanimitat, informar favorablement aquest Decret.  
En atenció d'aquest motius, a proposta del Conseller de Treball i Seguretat Social i amb la deliberació prèvia del Consell de la Generalitat Valenciana en sessió realitzada el dia 11 de desembre de 1989,  
DECRETE:  
Article 1r  
Atés el Reial Decret 2001/1983, de 28 de juliol, durant l'any 1990 i dins l'àmbit territorial de la Comunitat Valenciana, són declarats dies inhàbils a efectes laborals, retribuïts i no recuperables, els següents:  
1 gener, Any Nou.  
6 gener, Reis.  
19 març, Sant Josep.  
13 abril, Divendres Sant.  
1 maig, Festa del Treball.  
15 agost, Assumpció de la Verge.  
9 octubre, Dia de la Comunitat Valenciana.  
12 octubre, Festa Nacional d'Espanya.  
1 novembre, Tots Sants.  
6 desembre, Dia de la Constitució.  
8 desembre, Immaculada Concepció.  
25 desembre, Natividad del Senyor.  
Article 2n  
Per als treballadors i empreses que habitualment tenen llur jornada laboral de dilluns a divendres, i amb caràcter excepcional, el dilluns 16 d'abril de 1990 serà inhàbil a efectes laborals, i es mantindrà en tot cas la jornada setmanal o anual efectiva pactada.  
València, 11 de desembre de 1989.  
El President de la Generalitat Valenciana,  
JOAN LERMA I BLASCO  
El Conseller de Treball i Seguretat Social,  
MIQUEL DOMENECH I PASTOR


Còpia Permalink ELI